૨૫થી વધુ વખત અમરનાથ યાત્રા કરી ચૂકેલા જ્વલંતભાઈ ભટ્ટે સ્થાનિકો સાથેના સંપર્ક બાદ જણાવ્યું કે, છેલ્લા ૧૦ વર્ષમાં આ વર્ષે હવામાન પ્રમાણમાં વધુ ઠંડુ રહેતાં બરફનું શિવલિંગનાં દર્શન વધુમાં વધુ યાત્રાળુઓને થઈ શકશે. જોકે, ખરાબ હવામાનને કારણે આ વર્ષે તા.૨૭, ૨૮ જૂન અને તા.૪, ૫ જુલાઈ એમ ચાર દિવસ તો યાત્રા જ અટકાવાઈ દેવામાં આવી છે. જોકે, અમે ૧૦ દિવસ પછી બાબા બર્ફાનીનાં દર્શન કરવા માટે જવાના છીએ. જ્યારે આ વર્ષે યાત્રાનાં પ્રારંભે જ ખરાબ હવામાન અને ધોધમાર વરસાદને કારણે અનેક યાત્રાળુઓને તકલીફ પડી રહી છે, પરંતુ જેઓની યાત્રા મધ્યમાં કે પછી પણ છે, તેઓને પણ સરસ દર્શન થઈ શકશે.